Rog‘un qurilishida 2018-yilda 6 kishi halok bo‘ldi

Rog‘un GESi obyektlari qurilishida 2018-yilda olti kishi halok bo‘lgan va yetti kishi jabrlangan, deya xabar beradi “Asia-Plus”.

Tojikistonning asosiy qurilishida o‘tgan yili 11 ta baxtsiz hodisa yuz bergan.
Halok bo‘lganlar orasida ikki nafar Xitoy fuqarosi bor, qolgani tojikistonliklar.
Rog‘undagi baxtsiz hodisalar turli sabablarga ko‘ra yuz bergan, ularning asosiysi xavfsizlik texnikasi talablariga rioya qilmaganlikdir.
Xususan Xitoy fuqarolari tomonidan portlatish ishlari davomida portlovchi moddalarini qo‘llashga amal qilinmaganidir.
2018-yil yakunlariga ko‘ra, Tojikistondagi turli qurilish obyektlari va tashkilotlarida 31 ta baxtsiz hodisa yuz berib, 20 kishining hayotiga nuqta qo‘ygan.